Daar is 'n algemene obsessie met beet in hierdie geledere. Na aanleiding daarvan was daar 'n jaar terug 'n particularly vivid droom waarin beet baie prominent was, en het ek 'n week of drie terug uiteindelik 'n toneel wat ek na aanleiding van die droom geskryf het, geskiet. Met obsene hoeveelhede primitiewe, bykans kreunende beet. En na afleiding van die shoot, met 'n yskas vol beet, besluit ek toe om van dit in te lê. Mev Slade se Afrikaanse kookboek uit 1944 het 'n resep met baie suiker en 'n koppie room ingesluit, wat my my melk laat wegskrik het. Uiteindelik het ek besluit op 'n resep wat ek by The Kitchn raakgelees het, met rooiwynasyn, bietjie dragon, suiker en sout.